open-index/open-wikipedia-markdown huggingface dataset:
Mud (film)

***Mad*** () američki je film iz 2012. režisera Džefa Nikolsa u kome glume Taj Šeridan, Džek Lofland, Ris Viderspun i Metju Makonahej u naslovnoj ulozi.

Radnja prati dvojicu dečaka koji se na jednom ostrvcetu u reci Arkanzas susreću sa misterioznim beguncem. Dečaci odlučuju da mu pomogu da izbegne policajce koji su mu na tragu i da se ponovo susretne sa devojkom koju voli od detinjstva.

Film je premijerno prikazan na festivalu u Kanu 2012, gde se takmičio za nagradu Zlatna palma. Na dodeli Nagrada Spirit osvojio je nagradu *Robert Altman*, a Džek Nikols je bio nominovan za najboljeg režisera.

U Srbiji je prikazan pod naslovom ***Leto na obalama Misisipija***.

## Uloge

## Reference

## Vanjske veze
* 
* 
*
Sarah Paulson

**Sara Ketrin Polson** (; Tampa, Florida, SAD, 17. decembar 1974) je američka filmska, pozorišna i televizijska glumica, nominovana za nagrade „Emi“ i „Zlatni globus“. 
Svoju karijeru započela je kao pozorišna glumica i u serijama ,,American Gothic'' i u seriji Jack & Jill. Najpoznatija je po ulogama koje je tumačila u antologijskoj TV seriji „Američka horor priča“.

## Detinjstvo i mladost
Sara je rođena 17. decembra 1974. u Tampi, Florida. Živela je u Severnoj Tampi do svoje pete godine kada su joj se roditelji razveli. Vreme je provodila u Mejnu dok se nije preselila u Njujork sa majkom. Živela je u Kvinsu i u Gramersi Parku dok se nije preselila u Bruklin. Leta je provodila na Floridi, posećujući roditelje. Išla je u srednju školu izvođačkih umetnosti na Menhetnu i u Američku akademiju dramskih umetnosti.

## Lični život
2004. Sara je počela da se zabavlja sa glumicom Čeri Džons. Vezu su objavili u 2007. a raskinuli su 2009. godine. U jednom intervjuu u 2013. Sara je izjavila da je pre veze sa Čeri izlazila samo sa muškarcima i da nije imala vezu od njihovog raskida, ali da je otvorena i za vezu sa ženom i za bezu sa muškarcem. Od 2015. je u vezi sa Holend Tejlor.

## Reference

## Vanjske veze
* 
* 
* 
* 
* 
*
Jeff Corey

**Jeff Corey** (10. august 1914. - 16. august 2002) bio je američki glumac, najpoznatiji po karakternim ulogama u hollywoodskim filmova. S obzirom da je kao mladić neko vrijeme koketirao sa komunizmom, 1951. godine je za vrijeme makartističkih progona doveden pred kongresni odbor gdje je, prema vlastitim principima, odbio imenovati svoje bivše kolege i zbog toga završio na crnoj listi. To ga je prisililo da sljedećih desetak godina zarađuje za život kao nastavnik glume, pri čemu su mu učenici bile mnoge buduće zvijezde. Sa liste je konačno skinut početkom 1960-ih.

## Vanjske veze
* 
* 
* 
* 
* 
* 
* "Model Citizens", *[[Back Stage#Backstage West|Back Stage West]]* Interview.  Rob Kendt (1997-10-16).
Komunistička partija Bugarske

**Кomunistička partija Bugarske** (skraćeno **КPB**) () je opoziciona parlamentarna politička partija u Republici Bugarskoj koju trenutno predvodi Aleksandar Paunov.

## Historija
Stranka je osnovana 1996. godine kao komunistička partija. Od 2001. godine deo je *Кoalicije za Bugarsku*, koju predvodi Bugarska socijalistička partija. Stranka izdaje novine *Rabotničeski vestnik*.

U parlamentarnim izborima 2009. godine *Кoalicija za Bugarsku* dobila je 17,7% glasova građana i 40 od 240 mesta u parlamentu.

## Reference

## Vanjske veze
* Sajt Кomunističke partije Bugarske
Uusimaa

**Uusimaa** - **Nova Zemlja** (švedski: *Nyland*) je jedna od 19 regija Finske na jugu zemlje.

## Geografija

Uusimaa graniči sa regijama Prava Tavastija (sjever), Päijänne Tavastija (sjeveroistok), Kymenlaakso (istok) i Finski zaljev (jug).

Pokriva teren od 9,096.36 km² na kom živi 1.600,000 stanovnika.

Uusimaa je najnaseljenija finska regija, u njoj živi 29 % svih Finaca, tu se nalazi najveći i glavni grad zemlje Helsinki i drugi po 
veličini grad Espoo, koji je zapravo dio iste konurbacije pa tu regiju zovu i **Helsinška regija** .

## Administrativna podjela
Uusimaa je podjeljena na 26 općina, gradovi su podebljani.

**Veliki Helsinki**

**Raseborg**

**Porvoo**

**Loviisa**

## Historija
Uusimaa je kao i ostatak južne i zapadne Finske postala dio Kraljevine Švedske negdje krajem 12. vijeka - početkom 13. vijeka. Nakon Finskog rata i potpisivanja Fredrikshamnskog mira 1809. pripala je Carskoj Rusiji i postala Provincija Uusimaa/Nyland dio ruskog Velikog Vojvodstva Finske.

Od 1997 do 2010. Uusimaa je bila dio Provincije Južna Finska, koja je podjeljena na regije Uusimu i Istočnu Uusimu. One su 2011. ujedinjene u današnju Regiju Uusimaa.

## Reference

## Vanjske veze

* ''Helsinki-Uusimaa Region'' na portalu Helsinki-Uusimaa Region Council
Regije Finske

**Finske regije** (finski: *maakunta*) su administrativne jedinice lokalne 
samouprave prvog stupnja u Finskoj. Od početka 2011. ima ih ukupno **19**, 18 po finskom ozemlju - plus arhipelag 
Åland koji ima specijalni status.

Njihov teritorij se najčešće poklapa sa historijskim jedinicama.

## Karakteristike
Najviše tijelo regije je Regionalno vijeće, koje je po statutu zajednički organ svih općina na svom teritoriju, svaka lokalna vlast mora biti 
član regionalnog vijeća.

Vijeća imaju dvije glavne funkcije propisane zakonom: 1) regionalni razvoj i 2) prostorno planiranje.
Vijeća su ključni faktor za međunarodnu suradnju, ona su u najvećoj mjeri odgovorna za odnos sa Strukturalnim 
fondovima EU-a, za kreiranje programa i njihovo provođenje.

Regionalna vijeća imaju ključnu ulogu u promociji interesa vlastite regije.

Regionalna vijeća brinu se o ekonomskom blagostanju i zdravlju, kulturi i tradiciji vlastite regije.

Regionalnim vijećem upravlja regionalna skupština i regionalni odbor uz pomoć ureda vijeća na čelu sa 
predsjednikom vijeća. Ukupan broj zaposlenih u svim regionalnim uredima je oko 650 službenika.

## Lista finskih regija

Nekadašnja Regija **Istočna Uusimaa** je ujedinjena sa Uusimajom 1. januara 2011.

## Historija

Temelji za formiranje lokalne samouprave, odnosno sistema finskih općina bili su prvi lokalni izbori provedeni 
1865. - 1873: i donošenje posebnih zakona o ruralnim općinama i gradovima, u skladu s njima lokalne vlasti stekle su pravo 
ubiranja poreza.

Nakon stjecanja nezavisnosti - 1919., donešen je novi zakon o općinskoj upravi. Po njemu sve općine moraju održati lokalne izbore za izbor općinskog vijeća. Članak o lokalnoj samoupravi uvršten je Finski ustav.

Od 1925. općine postaju nezavisne od parohija i od svih ostalih regionalnih podjela.
    
Nakon Drugog svjetskog rata 1949 donešen je novi Zakon o lokalnoj samoupravi. Usvojen je sistem općinskog upravitelja, a dotadašnji posebni akti o .ruralnim i gradskim općinama, uvšteni su jedinstveni članak zakona.
    
Od 1977. kad je donešen Novi jedinstveni Zakon o lokalnoj samoupravi, ukunuta je razlika između ruralnih i gradskih općina. Položaj izabranih predstavnika je konsolidiran, a njihovi radni uvjeti poboljšali. Izrada planova rada posteja obavezna.
  
Od 1993. reformiran je sistem državnih subvencija, koji se dotad bazirao na podršci za specifične namjene, on zamijenjen sistemom u kom se mjeri standard pojedine regije i njenih stanovnika.
Izmjenjene su i odredbe o međuopćinskoj suradnji, od tad lokalne vlasti imaju veću slobodu sklapanja ugovora sa drugim općinama.
## Reference

## Vanjske veze

* ''Regional Councils'' (na portalu Suomen Kuntaliitto
Burnaja

**Burnaja** (ruski: *Бурная*) je rijeka na sjeverozapadu Rusije duga 10 km.

Burnaja zapravo i nije rijeka u klasičnom smislu već je kanal koji se pretvorio u rijeku.

## Geografija

Burnaja izvire iz Suhodolskog jezera na njegovom istočnom kraju i uvire u Jezero Ladogu. Nekad su vode tog jezera otjecale u Ladogu Rijekom Vuoksi, prema sjeveru.

Burnaja je nastala u proljeće 1918., kad je zbog velikog porasta vode i straha od poplave - na istočnom kraju prokopan kanal da odvede vode prema Jezeru Ladoga. Kanal je prokopan do rječice Vjun, koja je tekla do Ladoge, ali se zbog bure i valova toliko urušio da je voda pojurila iz jezera i za kratko vrijeme opala za 7 metara.

Tako se stvorio pojas suhe zemlje (суходол) na mjestu nekadašnjeg jezerskog dna širok oko 2&nbsp;km pa je jezero nazvano Suhodolsko.

## Reference

## Vanjske veze

* Река Вуокса (Бурная, Тайпален-йоки, Тайпале)
Pirkanmaa

**Pirkanmaa**  što znači **Pirkanska zemlja** (švedski: *Birkaland*) je jedna od 19 regija Finske na jugozapadu zemlje.

## Geografija

Pirkanmaa graniči sa regijama Satakunta (zapad), Prava Finska (jugozapad), Prava Tavastija (jug), Päijänne Tavastija (jugostok), Centralna Finska (istok) i Južna Ostrobotnija (sjever).

Regija ima teren od 12,584.31 km² na kom živi 500,166 stanovnika.

Pirkanmaa je druga finska regija po naseljenosti, najveći i glavni grad regije je Tampere pa je zovu i **Regija Tampere**.

## Administrativna podjela
Pirkanmaa je podjeljena na 22 općina, od kojih 11 ima status grada (oni su podebljani).

***[[Akaa]]** (17,129)
*Hämeenkyrö (10,538)
***[[Ikaalinen]]** (7,353)
*Juupajoki (2,041)
*Kangasala (30,206)
*Kihniö (2,149)
*Lempäälä (20,955)
***[[Mänttä-Vilppula]]** (11,306)
***[[Nokia (Finska)|Nokia]]** (32,402)
***[[Orivesi]]** (9,582)
*Pirkkala (6,886)
***[[Parkano]]** (6,975)
*Punkalaidun (18,139)
*Pälkäne (3,232)
*Ruovesi (4,939)
***[[Sastamala]]** (24,474)
***[[Tampere]]** (219,624)
*Urjala (5,242)
***[[Valkeakoski]]** (21,175)
*Vesilahti (4,414)
***[[Virrat]]** (7,453)
***[[Ylöjärvi]]** (31,521)

## Historija

Od 1997 do 2009. Pirkanmaa je bila dio Provincije Zapadna Finska.

## Reference

## Vanjske veze

* ''Službene stranice Regionalnog vijeća Pirkanmaa'' na portalu Tampere Region
Näsijärvi

**Näsijärvi** (čita se **Njasijarvi**) je najveće jezero u finskoj regiji Pirkanmaa.

## Karakteristike
Näsijärvi leži sjeverno od Tamperea, strogi centar grada leži na prevlaci između Jezera Näsijärvi i 
Jezera Pyhäjärvi, na mjestu gdje vode iz Jezera Näsijärvi slapovima Tammerkoski otiču u 
Jezero Pyhäjärvi.

Jezero Näsijärvima ima površinu od 265 km², leži na 97 metara nadmorske visine, prosječna mu je dubina 
14,1 metara, a najveća 63 metara.

Novija geološka istraživanja otkrila su da je nekad jezero bilo odvojeno od drevnog Jezera Ancylus, te da su mu 
vode otjecale nekim vodotokom prema sjeveru. Korito tog vodotooka bilo je na 115 metara nadmorske visine (dok je 
danas jezero leži na 97 m. To dokazuje da je u postglacijalnom periodu dno jezera uzdiglo prema sjeveru, pa je voda sebi probila 
novi kanal prema jugu - Tammerkoski. To se dogodilo negdje između 6,700 -  7,500 pne. po analizama dobivenim 
radiokarbonskim datiranjem.

Jezero ima desetak većih otoka i otkad drvna industrija pazi na zagađenje - vrlo čiste vode, pa je omiljeno među ribolovcima.
Zimi se jezero potpuno zaledi, pa stanovnicima služi kao velika rekreaciona zona.

## Reference

## Vanjske veze

* ''Lake Näsijärvi'' na portalu Finnish Environment Institute (SYKE)
Pyhäjärvi (Tampere)

**Pyhäjärvi** je jezero u finskoj regiji Pirkanmaa.

## Karakteristike
Pyhäjärvi leži južno od Tamperea, strogi centar grada leži na prevlaci između Jezera Näsijärvi i Jezera Pyhäjärvi, na mjestu gdje vode iz Jezera Näsijärvi slapovima Tammerkoski ističu u Jezero Pyhäjärvi.

Jezero Pyhäjärvima ima površinu od 125 km², leži na 77 metara nadmorske visine, prosječna mu je dubina 5,5 metara, a najveća 46 metara.

Jezero ima oblik izduljenog slova **C**, na njemu leže dva veća otoka; Pyynikki i Saunasaari.
Njegove mutne vode bogate su ribama (smuđ) pa je omiljeno među ribolovcima.

## Reference

## Vanjske veze

* ''Pyhäjärvi'' na portalu Zanderland
Die Pyramide des Sonnengottes

***Die Pyramide des Sonnengottes*** () je zapadnonjemačko-francusko-italijanski vestern film snimljen 1965. godine u režiji Roberta Siodmaka. Predstavlja nastavak filma *[[Der Schatz der Azteken]]*, odnosno drugi dio ekranizacije romana *[[Waldröschen]]* Karla May. Protagonist, koga tumači Lex Barker, je njemački ljekar koji dolazi u Meksiko za vrijeme francuske invazije i pomaže 
tamošnjim revolucionarima. Film je sniman na lokacijama u Španiji i bivšoj Jugoslaviji.

## Uloge
*Lex Barker	... 	Dr. Karl Sternau
*Michèle Girardon	... 	Josefa
*Gérard Barray	... 	Grof Alfonso di Rodriganda y Sevilla
*Hans Nielsen	... 	Don Pedro Arbellez
*Rik Battaglia	... 	Captain Lazaro Verdoja
*Gustavo Rojo	... 	Lieutenant Potoca
*Theresa Lorca	... 	Karja
*Ralf Wolter	... 	Andreas Hasenpfeffer
*Kelo Henderson	... 	Frank Wilson
*Alessandra Panaro	... 	Rosita Arbellez
*Jean-Roger Caussimon	... 	Maršal Bazaine
*Antun Nalis	... 	Cortejo
*Vladimir Popovic... 	Black Deer
*Branimir Tori Jankovic	... 	Panteo
*Nada Radovic	... 	Big India

## Vanjske veze
*  
* ''Die Pyramide des Sonnengottes'' bei Filmportal.de
* weitere Tonträger mit Filmmusik
Kralj petroleja

***Kralj petroleja***, u njemačkoj verziji ***Der Ölprinz*** () je zapadnonjemačko-jugoslavenski film snimljen 1965. godine u režiji Haralda Philippa. Predstavlja adaptaciju istoimenog romana Karla Maya. Protagonisti, koje tumače Pierre Brice i Stewart Granger su apački poglavica Winnetou i bijeli pustolov Old Surehand. Radnja prikazuje kako se suprostavljaju beskrupuloznom naftnom tajkunu (čiji lik tumače Harald Leipniz) koji namjerava prevariti bijele doseljenike. Lik Old Surehanda, koji se ne pojavljuje u originalnom romanu, je ubačen zato što je glumac Stewart Granger prilikom snimanja bio dostupan producentima. Kao lokacije su, između ostalih, korišteni slapovi Krke, jezero Peruća i okolica Trebinja.

## Reference

## Vanjske veze
*
* ''Der Ölprinz'' bei Filmportal.de
* Tonträger mit der Filmmusik
Durchs wilde Kurdistan

***Durch wilde Kurdistan*** () je zapadnonjemačko-španski pustolovni film snimljen 1965. u režiji Franza Josefa Gottlieba. Predstavlja adaptaciju istoimenog romana Karla Maya iz njegovog Orijentalnog ciklusa. Protagonist, koga tumači Lex Barker, je pustolov Kara Ben Nemsi koji u drugoj polovici 19. vijeka sa svojim prijateljem Hadschi Halefom Omarom (koga glumi Ralf Worter) odlazi sa Balkana u Kurdistan gdje će sukobiti sa osmanskim guvernerom koji tlači tamošnje muslimansko i jazdisko stanovništvo. *Durch wilde Kurdistan* je iste godine dobio nastavak pod naslovom *[[Im Reiche des silbernen Löwen (film)|Im Reiche des silbernen Löwen]]*. Dva filma su zbog spora oko honorara postao predmetom parnice između Barkera i producenta Artura Braunera, koji je presuđen u Barkerovu korist.

## Vanjske veze
* 
* Filmplakat
* Titelbild vom „film Kurier“
* weitere Tonträger mit der Filmmusik
* Die Drehorte in Spanien
Tammerkoski

**Tammerkoski** je rijeka na jugozapadu Finske, koja čitavom svojom dužinom od 1 km protiče kroz centar grada Tampere.

## Geografija

Tammerkoski je nastao za ledenog doba oko 7500 pne., kad su vode iz jezera Jezera Näsijärvi probile greben Pyynikinharju, i potekle u Jezero Pyhäjärvi. Kako je visinska razlika između dva jezera 18 metara Tammerkoski na svom kratkom putu ima slapove i brzake.

Njihova snaga koristila se još od srednjeg vijeka za pokretanje mlinova, prvi most preko rijeke podignut 
je 1556.

Kralj Gustav III od Švedske osnovao grad Tampere na zapadnom jezičku zemlje koja povezuje jezera 1779. i dodjelio mu trgovačke povlastice kako bi potakao njegov tazvoj, one su zadržane i nakon što je Finska je pripala Rusiji - 1809. Tokom narednih vijekova, Tampere je izrastao u prvi finski industrijski 
centar i najveći grad u skandinavskoj unutrašnjosti. Duž rijeke nikli su brojni pogoni od tvornice celuloze i papira, do kožara i predionica.

Prva hidroelektrana Tampella na slapovima Tammerkoski podignuta je 1916. a posljednja četvrta 1937.

Tokom druge polovice 20. vijeka, izmještene su tvornice koje su bile duž obale rijeke, a u njihove prostore uselile su se druge institucije.

## Reference

## Vanjske veze

* ''National landscape – Tammerkoski'' na portalu City of Tampere
Beasts of the Southern Wild

**Zvijeri južnih divljina** (eng. *Beasts of the Southern Wild*) je američka fantastična drama iz 2012. godine koju je režirao Benh Zeitlin, a koja je snimljena prema kazališnoj predstavi u jednom činu *Juicy and Delisious* autorice Lucy Alibar. Zeitlin i Alibar adaptirali su scenarij za film. Nakon što je premijere imao na raznim međunarodnim filmskim festivalima, u službenu kino distribuciju pušten je 27. lipnja 2012. godine u New Yorku i Los Angelesu, a kasnije i u ostalim gradovima. Film je nominiran u četiri kategorije za prestižnu filmsku nagradu Oscar: najbolji film, redatelj, adaptirani scenarij i glavna glumica. U dobi od 9 godina života, Quvenzhané Wallis je najmlađa nominirana glumica u kategoriji ženske glavne uloge u povijesti dodjele nagrade Oscar.

## Izvori

## Vanjske veze
* 
* 
* 
* 
*
Skalpel

**Skalpel** je mali oštri nož koji se koristi u hirurgiji, anatomiji, patologiji i nekim umjetnostima. Skalpeli mogu biti jednokratni i višekratni. Višekratni skalpeli mogu imati stalnu oštricu i postoje oni višekratni kojima se mijenja oštrica. Jednokratni skalpeli najčešće imaju plastičnu dršku.

Oštrica skalpela se pravi od čvrstog metala. Medicinski skalpeli se prave od ugljičnog čelika, a ostali se prave od nehrđajućeg čelika. Postoje i skalpeli koji se prave od titanijuma, keramike, dijamanta i obsidijana. Ovi se koriste u slučaju operacije pod magnetnom rezonancom.

Alternative skalpelima u hirurgiji su elektrokauteri i laseri.

## Vanjske veze
*
*
Winnetou III

***Winnetou III*** je zapadnonjemačko-italijansko-jugoslavenski vestern film snimljen 1965. godine u režiji Haralda Reinla. Predstavlja završni dio trilogije temeljene na istoimenom romanu Karla Maya. Protagonist, koga tumači Pierre Brice, je apački poglavica Winnetou. Radnja prikazuje kako se zajedno sa svojim bijelim pobratimom Old Shatterhandom (koga glumi Lex Barker) suprotstavlja bivšim južnjačkim vojnicima koji nakon građanskog rata žele izazvati sukob među Indijancima na američkom Jugozapadu. *Winnetou III*, koji se snimao na lokacijama bivše Jugoslavije kao što su kanjon Zrmanje, Plitvička jezera, Vrlika, Ljubljana i Trogir, je u mnogo čemu predstavljao zenit popularnosti filmova o Winnetouu. Već sljedeći film, pod naslovom *[[Old Surehand (film)|Old Surehand]]* je doživio komercijalni podbačaj.

## Izvori


## Vanjske veze
* 
* 
* weitere Tonträger mit der Filmmusik
* Auf Winnetous Spuren durch Kroatien
Rose scarlatte

***Rose scarlatte*** () je italijanska crno-bijela filmska komedija snimljena 1940. godine u režiji Giuesppea Amata i Vittorija De Sice. Temelji se na komadu Alda De Benedettija koji je napisao scenario. De Sica tumači ulogu muža kome greškom dostave buket ruža, a koji to iskoristi kao priliku kako bi, kao "anonimni obožavatelj" testirao vjernost svoje supruge (koju tumači Renée Saint-Cyr). De Sici, koji je tada kao glumac stekao status velike zvijezde, ovo je predstavljao režijski debi.

## Vanjske veze
*
Istočnomediteranski događaj 2002.

**Istočnomediteranski događaj 2002** bila je eksplozija visoke atmosfere iznad Sredozemnog mora, oko 34°N 21°E (između Libije i Krete) 6.6. 2002. Ova eksplozija, po jačini ravna maloj atomskoj bombi, je vjerojatno uzrokovana asteroidom koji je pao i izgorio u Zemljinoj atmosferi, iznad mora, ne ostavivši krhotine.

Događaj se odigrao dok je trajala indijsko-pakistanska kriza 2001.–2002., te je američki general Pete Worden izjavio da je eksplozija, da se odigrala samo par sati ranije, dok je Zemlja bila okrenuta iznad te regije, mogla biti krivo protumačena kao nekakav zračni napad i zabunom dovesti do nuklearnog rata između Pakistana i Indije.

## References
MTV-jeva filmska i televizijska nagrada

***MTV filmska nagrada*** () priznanje je koje jednom godišnje dodeljuje televizijska mreža MTV. Producenti i rukovodioci MTV-ja odlučuju ko će biti nominovan za nagrade, a javnost bira pobednike putem glasanja na stranici *-{movieawards.mtv.com}-* na zvaničnom sajtu MTV-ja.

## Aktuelne kategorije

* MTV filmska nagrada za najbolji film
* MTV filmska nagrada za najboljeg glumca
* MTV filmska nagrada za najbolju glumicu
* MTV filmska nagrada za najveće glumačko otkriće 
* MTV filmska nagrada za najbolji filmski duo
* MTV filmska nagrada za najboljeg negativca
* MTV filmska nagrada za najšokantniji trenutak
* MTV filmska nagrada za najbolju ulogu u komediji
* MTV filmska nagrada za najbolju filmsku pesmu
* MTV filmska nagrada za najbolji poljubac
* MTV filmska nagrada za najbolju tuču
* MTV filmska nagrada za najboljeg heroja
* MTV filmska nagrada za najstrašniju izvedbu

## Počasne nagrade
#### MTV filmska nagrada za životno delo
*MTV nagrada za životno delo* bilo je satirično priznanje koje se dodeljivalo filmskim ličnostima koje su značajno uticale na popularnu kulturu. Dobitnici nagrade bili su filmski likovi Džejson Vurhiz, Tri bitange, Godzila i Čubaka, kao i glumci Ričard Raundtri, Džeki Čen i Klint Hauard. Nagrada je ukinuta 1998. godine, nakon što je Klint Hauard previše ozbiljno shvatio svoju pobedu.

#### MTV filmska nagrada za zvezdu generacije
*MTV filmska nagrada za zvezdu generacije* je priznanje koje se dodeljuje „umetnicima koji su tumačili niz impresivnih uloga i pokazali fenomenalan nivo ličnog i profesionalnog talenta.“ Nagrada se dodeljuje od 2005. godine i dosadašnji dobitnici su Tom Kruz, Džim Keri, Majk Majers, Adam Sandler, Ben Stiler, Sandra Bulok, Ris Viderspun, Džoni Dep, Džejmi Foks i Mark Volberg.

#### MTV nagrada Silver Bucket of Excellence
*MTV nagrada Silver Bucket of Excellence* je priznanje koje se dodeljuje filmovima koji su imali trajan uticaj na filmsku publiku i gledaoce MTV-ja. Dodeljena je 2005. i 2006. filmovima *[[Jutarnji klub]]* i *[[Uradi pravu stvar]]*

#### MTV nagrada Trailblazer
*MTV nagrada Trailblazer* je priznanje koje se dodeljuje mladim glumcima koji su svojim raznolikim glumačkim portfoliom i besprekornom reputacijom u očima javnosti uspeli da inspirišu druge. Dodeljuje se od 2012. godine, a dosadašnji dobitnici su Ema Votson, Ema Stoun i Čening Tejtum.

## Reference

## Vanjske veze

* MTV filmske nagrade 2014. 
* MTV filmske nagrade 2013. 
* MTV filmske nagrade 2012. 
* MTV filmske nagrade 2011. 
* MTV filmske nagrade 2010. 
* MTV filmske nagrade 2009. 
* MTV filmske nagrade 2008. 
* MTV filmske nagrade - Arhiva
MTV-jeva filmska nagrada za najbolji film

**MTV filmska nagrada za najbolji film** jedna je do MTV filmskih nagrada koju dodeljuje televizijska mreža MTV. Dobitnici ove nagrade često su filmovi iz popularnih serijala, pa je tako trilogija *[[Gospodar prstenova]]* osvojila tri (2002—2004), a *[[Sumrak (serijal)|Sumrak]]* saga četiri uzastopne nagrade (2009—2012).

## Dobitnici i nominovani
### 1990e

### 2000e

### 2010e

## Izvori
MTV-jeva filmska nagrada za najbolji duo na ekranu

**MTV filmska nagrada za najbolji filmski duo** () jedna je od MTV filmskih nagrada koju dodeljuje televizijska mreža MTV. Nagrada je bila ukinuta od 2006. do 2012. godine, kada je ponovo uvedena kao „MTV filmska nagrada za najbolju glumačku postavu“, ali joj je već sledeće godine vraćen stari naziv.

## Winners and nominees
### 1990e

### 2000e

### 2010e

## Izvori
Penguins of Madagasacar

***Pingvini sa Madagaskara*** () američki je kompjuterski-animirani 3D film iz 2014. Predstavlja nastavak filma *[[Madagaskar 3 - Najtraženiji u Evropi]]* iz filmskog serijala *[[Madagaskar (film)|Madagaskar]]*. Priča prati pingvine Majora, Kovalskog, Rika i Vojnika, ali nije direktno povezana sa radnjom istoimene Nikelodionove serije.

Film su režirali Sajmon Dž. Smit i Erik Darnel po scenariju Majkla Koltona i Džona Abauda. Pored Toma Makgrata, Krisa Milera, Džona Dimadžija i Kristofera Najtsa koji pozajmljuju glasove pingvinima, u filmu takođe nastupaju Benedikt Kamberbač i Džon Malkovič.

## Uloge

## Izvori

## Vanjske veze

* 
* 
* 
* 
*
John DiMaggio

**Džon Dimadžio** (; Nort Plejnfild, 4. septembar 1968) je američki glumac. Najpoznatiji je po ulozi (tj. glasu) robota Bendera u Futurami. U toj seriji je dao glasove i brojnim drugim likovima. Od uloga izvan Futurame može se izdvojiti uloga Rika u Pingvinima sa Madagaskara.

Davao je glasove i likovima u nekoliko video igara (Gears of War, Tekken 6, Call of Duty 4...), kao i u sinhronizaciji nekoliko animea (Afro Samurai, Princeza Mononoke...).

## Vanjske veze
Slobodan Stefanović

**Slobodan Stefanović** je srpski pozorišni i televizijski glumac, rođen 21. avgusta 1977. godine u Novom Sadu. Živi i radi u Beogradu. Prvak je Pozorišta na Terazijama. Osim glume, publici je poznato i njegovo *pevačko umeće*. Tečno govori engleski i nemački jezik. Dobitnik je mnogih nagrada, izmedju ostalih i prestižne nagrade "Zoran Radmilović" za glumačku bravuru (uloga Manulaća u "Zoni Zamfirovoj") na Sterijinom pozorju 2013. godine, kao i Godišnje nagrade Pozorišta na Terazijama 2012. godine, za uloge u predstavama "Producenti" i "Grk Zorba". Nagradu grada Beograda je dobio kao najbolji glumac u 2017. godini, za ulogu Fantoma u predstavi "Fantom iz opere", a Pozorište na Terazijama mu je dodelilo i Godišnju nagradu za istoimenu ulogu.

Slobodan je autor i voditelj popularnog kulinarskog šou programa "Mr. Kitchen" na Top TV, Nova M i Nova BH.

## Pozorišne uloge
*Pozorište na Terazijama, Beograd:
:Brilijantin (2001) — Rodžer 
:Jubilej (2001) — Mladi glumac
:-{Kiss me Kate}- (2002) — Gangster
:Pop Ćira i Pop Spira (2003) — Učitelj Petar Petrović
:Korus Lajn (2005) — Gregori Garner
:Heroji (2006) — Mihajlo
:Život Jevremov (2006) — Mile
:Svadba u kupatilu (2007) — Aristoteles
:Kabare (2007) — Ceremonijal Majstor
:Brilijantin (2009) — Vins Fontejn
:Na slovo,na slovo (2010) - Laf
:Producenti (2011) - Leo Bloom
:Grk Zorba (2011) - Džejson
:Zona Zamfirova (2012) - Manulać
:Mamma Mia (2015) - Sem Karmajkl
:Fantom iz opere (2017) - Fantom

*Narodno pozorište, Beograd:
:Mileva Ajnštajn (2001) — Erat Jakob 
:Viza — Goran
:Nezvani gost (2003) — Fiksi

*JDP, Beograd: 
:Don Krsto (2007) — Luiđi di Kantorini

*Srpsko narodno pozorište, Novi Sad: 
:Svetislav i Mileva — Svetislav

*Pozorište mladih, Novi Sad: 
:Berlinski krug kredom — Amerikanac

*Krysto Sarafov, Sofija, Bugarska: 
:Mostjat

*Pozorište Puž, Beograd: 
:Priča iz vilinske šume — Brbole

Festival monodrame i pantomime, Zemun, Beograd

## Filmske uloge
* Ona voli Zvezdu — Uroš
* Mamula — Alex
* Vojna akademija 2 — Miki
* Gnev mrtvih - Jovović

## TV uloge
*Stižu dolari — TV serija, lik Bojka (RTS)
*Ljubav i mržnja — TV serija, lik Dr. Gorana Gajića (TV Pink)
*Ljubav, navika, panika — TV serija, lik Manijaka (TV Pink)
*Podijum — šou program Slobodana Stefanovića (RTS)
*Ona voli Zvezdu — TV serija, lik Uroša (TV Pink)
*Kuća sreće — TV serija (TV Pink)
*Kuku Vasa — TV serija (TV Pink)
*Bela lađa — TV serija, lik Milojice (RTS), 2012
*Dama bez blama — Šou program (TV Prva), 2013
*Zvezdara — TV serija, lik Maksa (TV Pink), 2013
*Vojna akademija — TV serija, lik Mikija,(RTS), 2013
*Sinđelići — TV serija, lik Džona (TV Prva), 2015
*Istine i laži - TV serija, (TV Prva), 2017

Sinhronizovao je veliki broj crtanih filmova: Lion King (Simba), Ben Ten (Ben Ten), Petar Pan (Petar Pan), Arthur Christmas in 3D (Arthur), Štrumpfovi u 3D (Trapa), Big&Small (Small), Tri medveda, Hubsi, Mala princeza, Skajlend, W.I.T.C.H, Beyblade, Cars, Waybuloo, Yin Yang Yo, Dinosaur King, Pepeljuga, Pingvini sa Madagaskara itd.

## Reference

## Vanjske veze
*Zvanični sajt Slobodana Stefanovića 
*U Srbiji dišem punim plućima - intervju („Večernje novosti“, 5. jun 2013)
Srđan Timarov

**Srđan Timarov** je srpski glumac, rođen je u Beogradu 7. avgusta 1976. Glumu je završio na Akademiji u Novom Sadu, u klasi prfesora Radeta Markovića. Svoj glumački debi imao je u Srpskom narodnom pozorištu u Novom Sadu, gde je bio član ansambla sve do prelaska u Jugoslovensko dramsko pozorište u Beogradu aprila 2001.

Srđan je sin Klare Mandić.

U braku je sa televizijskom voditeljkom Natašom Miljković.

## Uloge u pozorištu
* „Mera za meru“ kao Lucije (SNP) 
* „Mrešćenje šarana“ (SNP) 
* „Krajnosti“ (SNP) 
* „Vere i zavere“ (SNP) 
* „Laki komad“ (SNP) 
* „Ožalošćena porodica“ (SNP) 
* „Oslobođenje Skoplja“ (SNP) 
* „Supermarket“,
* „Terapija“ (Atelje 212)
* "Halflife" (Atelje 212)
* „U poseti kod gospodina Grina“ (Atelje 212)
* „Pomorandžina kora“ (Atelje 212)
* „Šuma blista“ (Atelje 212)
* „Mletački trgovac“,
* „Andromah“,
* „Paviljoni“ 
* „Patuljci“ 
* "Les Miserables (Jadnici)" (Madlenianum Opera i Teatar)
* „Životinjska farma“ (sa trupom Torpedo)
* "Overlaping" (sa trupom Torpedo)
* „Etno cirkus“ (sa trupom Torpedo)

## Filmografija

|- bgcolor="Lavender" align=center
| colspan="4" | 2000.-te
|-
| 2003. || U poseti kod gospodina Grina || 
|-
| 2002—2003. || Lisice (TV serija) || Žika
|-
| 2004. || Te quiero, Radiša || advokat
|-
| 2005. || Košarkaši || 
|-
| 2006. || Priča o Džipsiju Trolmanu || Džipsi Trolman
|-
| 2007. || Mera za meru || 
|-
| 2008. || April i detektivi || 
|-
| 2009. || Sveti Georgije ubiva aždahu || Mikan
|-
| 2009. || Ono kao ljubav || Boža
|- bgcolor="Lavender" align=center
| colspan="4" | 2010.-te
|-
| 2010. || Montevideo, Bog te video! || Kosta
|-
| 2010. || Na slovo, na slovo || veliki Laf
|-
| 2011—2012. || Cvat lipe na Balkanu (TV serija) || 
|-
| 2013. || Falsifikator || 
|-
| 2013. || Montevideo, Bog te video! (TV serija) || Kosta
|-
| 2013. || Na putu za Montevideo || Kosta
|-
| 2013. || Montevideo, vidimo se! || Kosta
|-
| 2014. || Stvaranje sveta || 
|-
| 2014. || Montevideo, vidimo se! (TV serija) || Kosta
|}

## Nagrade
* Sterijina nagrada za ulogu u predstavi „Paviljoni“

## Vanjske veze
* 
*  
* Intervju u Glasu javnosti
Milan Antonić

**Milan Antonić** (Loznica, 13. mart 1976) je srpski televizijski i pozorišni glumac.

## Biografija
Milan Antonić je rođen u Loznici 13. marta 1976. godine. Glumu je diplomirao na Akademiji Umetnosti u Beogradu u klasi profesorke Mirjane Karanović 1999. godine. Član je dramskog ansambla Pozorišta na Terazijama.

Prve uloge je ostvario u Jugoslovenskom dramskom pozorištu u predstavi Saloma u režiji ukrajinskog reditelja Romana Viktjuka. Poznat je po ulogama u televizijskim serijama Siniše Pavića. Sinhronizovao je veliki broj crtanih filmova kao i tursku igranu seriju Polje lala, koja je emitovana na TV Pink.

## Filmografija

|- bgcolor="Lavender" align=center
| colspan="4" | 1990-te
|-
| 1999. || Porodično blago || majstor
|- bgcolor="Lavender" align=center
| colspan="4" | 2000-te
|-
| 2004 - 2006. || Stižu dolari || Veselin Šćepanović
|-
| 2007. || Šumska škola || 
|- bgcolor="Lavender" align=center
| colspan="4" | 2010-te
|-
| 2010. || Na slovo, na slovo || 
|-
| 2011. || Samo večeras || profesor
|-
| 2010-2012. || Bela lađa || Automehaničar / Svirčević
|-
| 2012. || Šumska škola 2 || 
|}

## Reference

## Vanjske veze
* 
* Milan Antonić biografija
Love and Death on Long Island

***Ljubav i smrt na Long Islandu*** (engleski *Love and Death on Long Island*) britansko-kanadski je humorni dramski film iz 1997. koji je napisao i režirao Richard Kwietniowski. Glavne uloge tumače John Hurt, Jason Priestley, Fiona Loewi, Sheila Hancock i Harvey Atkin. Radnja se odvija oko sredovječnog britanskog pisca, Gilesa De'Atha, koji postane opsjednut tinejdžerskom zvijezdom Ronniejom te ga odluči posjetiti u Americi. Film je dobio pohvalne kritike te je nominiran za nekoliko nagrada.

## Radnja
Giles De'Ath je sredovječni britanski pisac koji živi izvan kontakta sa modernim svijetom. Jednog dana zaboravi ključeve te ne može ući u svoj dom, pa odluči provesti dan u kinu. Kani pogledati ekranizaciju E. M. Forstera, ali zabunom uđe u projekcijsku dvoranu koja pušta tinejdžersku komediju *Hotpants College II*. Iako isprva želi što prije pobjeći, predomisli se kada se na ekranu pojavi teen-zvijezda Ronnie Bostock. Giles postane fasciniran i opsjednut Ronnijem, te odluči saznati sve o njemu.

Kada mu prijatelji preporuče da otiđe na odmor, kako bi se oporavio od njima neobjašnjivog ponašanja, Giles odlazi na Long Island, gdje se nalazi Ronnijeva kuća, te odluči pokušati uživo upoznati svojeg idola. Giles unajmi motelsku sobu i provodi dane u potrazi, sve dok ne naiđe na Ronnijevu djevojku, Audrey, te smisli izgovor da je njegovo kumče zaljubljena u Ronnija. Smatrajući da se radi o bezazlenom britanskom gospodinu, Audrey mu udovolji te ga odvede do kuće, gdje Giles napokon upozna Ronnija. Giles s vremenom redovite svraća u njihov dom te savjetuje Ronnija da mu napiše scenarij koji će dati pravu vrijednost njegovim glumačkim potencijalima. Audrey postaje sumnjičava oko toga da se njih dvojica tako često viđaju. Napokon, Giles kaže Ronniju da su mnogi umjetnici imali muške ljubavnike, i da bi trebao prekinuti sa Audrey jer očito da neće trajati. Ronnie ga odbije, a Giles shrvan napušta grad i vraća se u svoj dom, ali prije pošalje dugačko pismo Ronniju. Prilikom projekcije još jednog *Hotpants College* filma, Ronnie citira Walta Whitmana prilikom sprovoda, prema preporuci Gilesa.

## Uloge
* John Hurt - Giles De'Ath
* Jason Priestley - Ronnie Bostock
* Fiona Loewi - Audrey
* Sheila Hancock - Mrs. Barker
* Harvey Atkin - Lou
* Gawn Grainger - Henry
* Elizabeth Quinn - Mrs. Reed
* Maury Chaykin - Irving 'Irv' Buckmuller

## Nagrade
Režiser Richard Kwietniowski je dobio nagradu Carl Foreman za najobećavajućeg pridošlicu pri BAFTA nagradama.

Nagrade Udruženja njujorških filmskih kritičara nagradile su film u kategoriji najboljeg prvog filma.

## Kritike

## Reference

## Vanjske veze
*
*''Love and Death on Long Island'' na Rotten Tomatoes
Branislav Zeremski

**Branislav Zeremski** (Beograd, 19. septembar 1959.) je srpski glumac.

## Uloge u filmovima

|- bgcolor="Lavender" align=center
| colspan="4" | 1980.-te
|-
|1982. || Sablazan || Mišić
|-
|1984. || Andrić i Goja
|-
|1984. || Davitelj protiv davitelja || Rodoljub Jovanović 
|-
|1987. || Slučaj Harms || Malograđanin 
|-
|1989. || Boris Godunov
|- bgcolor="Lavender" align=center
| colspan="4" | 1990.-te
|-
|1990. || Gala korisnica: Atelje 212 kroz vekove 
|-
|1991. || Stand By
|-
|1993. || Raj
|-
|1994. || Dva sata kvalitetnog TV programa || Zvanično lice
|-
|1994. || Želja zvana tramvaj || Sima, Milkin muž
|-
|1994. || Policajac sa Petlovog brda (TV serija iz 1994)
|-
|1994. || Ni na nebu, ni na zemlji 
|-
|1995. || Paket aranžman || Bogdan iz Zemuna
|-
|1995. || Urnebesna tragedija || Tasa „Tica“ 
|-
|1995. || Otvorena vrata|| Bolničar -{II}- 
|-
|1995. || Kraj dinastije Obrenoviić
|-
|1996. || Do koske || Vozač
|-
|1997. || Tri letnja dana || Gane 
|-
|1997. || Gore dole || Poslovni partner
|-
|1997. || Kanal mimo
|-
|1998. || Kneginja iz Foli Berzera || Sandel
|- bgcolor="Lavender" align=center
| colspan="4" | 2000.-te
|-
|2002. || Država mrtvih || Slovenački oficir 
|-
|2002. || Mrtav 'ladan || Đura
|-
|2002-2003. || Kazneni prostor|| Deda Mraz
|-
|2003. || Volim te najviše na svetu || Boban
|-
|2003. || M(j)ešoviti brak 
|-
|2003. || Art || Ivan
|-
|2004. || Lift || Petar Jocić 
|-
|2004. || Sivi kamion crvene boje || Mirko
|-
|2005. || Peline đakonije || 
|-
|2008. || Selo gori, a baba se češlja (TV serija) || Prcoje
|-
|2009. || Sveti Georgije ubiva aždahu || Krivi Luka
|}

*
La vispa Teresa (kratki film)

***La vispa Teresa*** () je italijanski crno-bijeli kratki film snimljen 1939. godine u režiji Roberta Rossellinija. Protagonistica je djevojčica koja pokušava uhvatiti leptira, ali je u tome spriječe drugi insekti. *Teresa* je jedan u nizu eksperimentalnih filmova koje je Rossellini režirao na samom početku svoje karijere, nastojeći montažom dokumentarnog materijala stvoriti priču poput igranog filma.

## Vanjske veze
*
La vispa Teresa (film, 1943)

***La vispa Teresa*** () je italijanska crno-bijela filmska komedija snimljena 1943. u režiji Marija Matolija. Protagonistica, čiji lik tumači Lilia Silvi je manikirka koja u salonu mijenja svoju kolegicu (čiji lik tumači Vera Carmi) koja je otišla u Veneciju sa svojim bogatim zaručnikom (koga glumi Roberto Villa). Radnja prikazuje nesporazume koji nastanu kada u njenu radnju dođu zaručnikovi roditelji.

## Uloge
* Lilia Silvi - Teresa
* Antonio Gandusio - Antonio, suo zio
* Vera Carmi - Luisa, la manicure
* Roberto Villa - Alberto Mari
* Carlo Ninchi - Carlo Mari, suo padre
* Giuditta Rissone - Matilde Mari, madre di Alberto
* Tino Scotti - Albertaccio
* Aldo Silvani - Il colonello Rossi

## Vanjske veze
* 
*
Fantasia sottomarina

***Fantasia sottomarina*** () je italijanski crno-bijeli kratki film snimljen 1940. godine u režiji Roberta Rosselinija. U njemu su prikazana različita stvorenja u Rossellinijevom akvariju; montažnom manipulacijom je Rosselini je od njihovog kretanja stvorio priču. Fantasia, u čijoj je izradi je sudjelovala tadašnja Rossellinijiva supruga Marcella De Marchis, se smatra jednim od ranih i rijetkih eksperimentalnih ostvarenja u njegovoj filmografiji.

## Vanjske veze
*
Hessen-Kassel (dinastija)

**Dinastija Hessen-Kassel** (njemački: *Haus Hessen*) je ime srednjovjekovne njemačke dinastije, čiji je član  
Frederik I (rođen kao Friedrich od Hessen-Kassela) vladao Švedskom od 1720. do 1751.

## Historija
Osnivač dinastije bio je Heinrich I. od Hessena koji je 1264. postao grof Hessena.

Friedrich se popeo na švedski tron ženidbom za sestru švedskog kralja Karla XII - Ulriku Eleonoru. Kad je Karl XII umro - 1718., na tronu ga je nasljedila Ulrika Eleonora, koja nije dugo vladala, jer je već 1720. abdicirala u korist svog muža.

Od 1866. grofovi od Hessena su i izborni kneževi (kurfürsten) 
Svetog rimskog carstva i vladaju sve do 1918. kao Veliki vojvode (großherzog) Hesensko-Darmstadtskom grofovijom.

## Reference

## Vanjske veze
* ''Landgraves of Hesse family'' na portalu Genealogy
Kulovesi

**Kulovesi** je jezero na zapadu Finske u regiji Pirkanmaa, stoto po veličini u zemlji.

## Karakteristike
Jezero Kulovesi leži zapadno od grada Nokije, izduljeno je nekih dvanaestak km, a široko do 2&nbsp;km. 
Kulovesi se nastavlja na Jezero Rautavesi, a ono odmah na Jezero Liekovesi, pa ta jezera zajedno imaju nekih tridesetak km. Sva ta jezera su zapravo dio sliva rijeke Kokemäenjoki.

Jezero dobija vode od rijeke Nokianvirta, odnosno iz Jezera Pyhäjärvi

Jezero Kulovesima ima površinu od 36.42 km², leži na 57.5  metara nadmorske visine, prosječna dubina mu iznosi 7.14 a najveća 36.66 metara.

Jezero ima oblik slova **L**, koji formira duboki zaljev - Kutalanvuolle. Od jezera  Rautavesi ga razvaja otok Salonsaari i otočić Isosaaari

## Reference

## Vanjske veze
* ''Kulovesi'' na portalu Lake & Sea
Nokianvirta

**Nokianvirta** je rijeka na jugozapadu Finske, duga 10 km, koja povezuje Jezero Pyhäjärvi sa Jezerom Kulovesi.

Nokianvirta je zapravo samo pritoka i dio sistema rijeke Kokemäenjoki
## Geografija

Rijeka Nokianvirta ističe iz Jezero Pyhäjärvi kod grada Nokije, na svom kratkom toku ima pad od 20 metara pa je na sredini 1971. podignuta hidroelektrana Melo snage 68 MW.

## Reference

## Vanjske veze
* ''Nokianvirta, Nokian satama'' na portalu Virtualnokia
Rautavesi (Sastamala)

**Rautavesi** je jezero na zapadu Finske u regiji Pirkanmaa.

## Karakteristike
Jezero Rautavesi leži zapadno od grada Nokije, ono je zapravo samo nastavak Jezera Kulovesi, drugo u nizu od 3 jezera, koja napajaju rijeku Kokemäenjoki. Nakon Rautavesija leži Jezero Liekovesi

Jezero Rautavesi ima površinu od 3 027. km², leži na 57.5 metara nadmorske visine, prosječna mu je dubina 4.96 metara, a najveća 26.32 metara.

Na Jezeru leže dva veća otoka; Salonsaari, Kutalansaari.

## Reference

## Vanjske veze
* Karta jezera 
* ''Rautavesi - Liekovesi'' na portalu Lake & Sea
Liekovesi

**Liekovesi** je jezero na zapadu Finske u regiji Pirkanmaa.

## Karakteristike
Jezero Rautavesi leži zapadno od grada Nokije, kao nastavak jezera
Rautavesi i Kulovesi, posljednje u tom nizu, iz kog izvire rijeku 
Kokemäenjoki.

Ono se nakon izgradnje brane i hidroelektrane Tyrvään 1957. kad se podigla razina vode, spojilo sa Jezerom Rautavesi i postalo njegov dio.

Jezero je dugo 3,9 km i široko do 1,5 km., ima površinu od 4.87 km², leži na 57.5 metara nadmorske visine, prosječna mu je dubina 
2.2 metara, a najveća 11 metara.

Na Jezeru leže tri otoka; Hiukkassaari, Luusua i Rätöskari.

## Reference

## Vanjske veze

* ''Rautavesi - Liekovesi'' na portalu Lake & Sea
The Hobbit: The Desolation of Smaug

***Hobit: Šmaugova pustošenja*** () je drugi deo fantastične epske filmske trilogije *[[Hobit (filmska trilogija)|Hobit]]* reditelja Pitera Džeksona snimljen 2013. godine, a zasnovan na istoimenom romanu Dž. R. R. Tolkina. Priča se odvija šezdeset godina pre događaja iz *[[Gospodar prstenova|Gospodara prstenova]]*, a neki delovi filma snimljeni su po apendiksu koji je objavljen uz *Gospodara*. Svetska premijera filma održana je 12. decembra 2013. godine na Novom Zelandu.

Čarobnjak Gandalf Sivi istražuje zlo koje raste u Dol Gulduru, dok Bilbo Bagins sa družinom hobita nastavlja svoj put ka Usamljenoj planini (Ereboru) odakle će ukrasti dragi kamen koji čuva zlatni zmaj Šmaug.

## Uloge

## Izvori

## Vanjske veze

* 
* The Hobbit Blog Official blog of *The Hobbit* movies
* 
* 
* The Tolkien Nerd’s Guide to "The Hobbit: The Desolation of Smaug" *[[Smithsonian (magazine)|Smithsonian]]*
Nori

je japanski naziv za različite vrste jestivih morskih algi koje spadaju u crvene alge porfira (*Porphyra*); uključujući najistaknutije vrste *P. yezoensis* i *P. tenera*. Gotov proizvod se dobija isušivanjem i skupljanjem algi, sličan proizvodnji papira. Japan, Koreja i Kina su trenutno najveći proizvođači nori algi.

Ranije se pod nazivom *nori* mislilo na mnogo više vrsta algi nego što je to slučaj danas; pa je tako i alga Hidžiki spadala u tu grupu. Jedan od najranijih opisa alge nori nalazi se u Tajho zakoniku iz 701. godine, gde se spominje njeno oporezivanje. Nori se ranije pripremao u vidu kaše a tek kasnije u toku Edo perioda, u Edo četvrti Asakusa, stvoren je nori u obliku tankih listova koji se i danas tako obranjuje. Ovaj postupak obrade vodi poreklo od japanskog načina pravljenja papira.

Nori se sastoji od 1/3 proteina i 1/3 jestivih vlakana. Sadrži visok postotak joda, karotena, vitamina A, B i C, kao i značajnu količinu kalcijuma i gvožđa. Dok hranjiva vrednost nori alge može da varira, u proseku 100 grama isušenog *jaki-nori* sadži:

## Literatura

* Merriam-Webster Dictionary
* Kodansha encyclopedia of Japan, Volume 6. Kōdansha. 1983. pp.&nbsp;37. . "The word nori is used in Japan both as a general term for seaweed and as a name for a species of red algae (Porphyra tenera) that is commonly used as a foodstuff and is also known as asakusa- nori."
* Ragan, Mark A., ed (1987). Twelfth International Seaweed Symposium: proceedings of the Twelfth International Seaweed Symposium : held in Sao Paulo, Brazil, July 27-August 1, 1986. W. Junk. pp.&nbsp;5. . "In the Law of Taiho (AD 701) which was established by the Emperor at that time, marine algae such as Laminaria, Undaria and its sporophyll, Porphyra and Gelidium are included among marine products which were paid to the Court as tax."
* Nishizawa, Kazutoshi (2002). Seaweeds kaiso: bountiful harvest from the seas : sustenance for health & well being by preventing common life-style related diseases. Japan Seaweed Association. "In the Law of Taiho (AD 701) which was established by the Japanese Fortysecond Emperor (Monmu-Tenno, 697-707) at that time, marine algae such as Laminaria, Undaria and their sporophyll, Porphyra and Geridium were paid to the Court as a tax."
* Hiroshi, Terayama (2003). 和漢古典植物考 (Japanese and Chinese Classical Botany). asaka Shobō. pp.&nbsp;588. "There is a description "local peoples was drying nori" in Hitachi Province Fudoki (721–721), and also there is a description "nori was harvested" in Izumo Province Fudoki (713–733). These show nori was used as food from ancient times."
*
Nori (razvrstavanje)

Nori može označavati:

*Nori, tradicionalno japansko jelo od jestivih algi;
*Nori (patuljak), lik iz djela J.R.R. Tolkiena

## Toponimi
*Nori, Vicenza
*Norrie, Colorado, fonetski: Nori
Kili (razvrstavanje)

**Kili** može označavati:

*Kili, otok u sastavu Maršalskog Arhipelaga u Tihom Oceanu;
*Kili (patuljak), fiktivni lik iz univerzuma J. R. R. Tolkiena;
*Žan-Klod Kili (Jean-Claude Killy), francuski alpski skijaš
Azog

**Azog** je izmišljeni lik iz romana Simalirion i Gospodar prstenova čuvenog engleskog pisca Ronald Ruel Tolkina.

Orčki kralj Morije. Azog je vladao hordama unutar starog patuljačkog kraljevstva Morije. Bio je posebno veliki i omražen ork, moguće jedan od Uruk-haja, rase vojničkih orka. On je bio odgovoran za ubistvo i sakaćenje patuljačkog kralja Trora 2790. godine „trećeg doba“. Azogovo ubistvo Trora je dovelo do krvavog rata patuljaka i orka, i 2799. do konačnog boja Bitke od Azanulbizara u kome su orci satrti. Da bi se osvetio za sakaćenje Trora, Dain Gvozdenstopa je Azogu odrubio glavu, koja je nabijena na kolac.

Pojavljuje se kao lik u filmskoj seriji *[[Hobbit (filmska serija)|Hobit]]* gde ga glumi Manu Benet.
Legolas

**Legolas** (*Zelenlist*) je jedan od likova u Tolkinovoj triologiji Gospodar prstenova. On je princ Zelen-šume i sin kralja Tranduila, jednog od Sivih Vilenjaka Srednje Zemlje.(Sindara) On je po dolasku u Rivendal i održavanju Elrondovog saveta, predstavljao svoju rasu u Družini prstena.

Uprkos opštem preziranju između njihove dve rase, Legolas i patuljak Gimli su, pre potpunog raspada družine, postali prijatelji.

Po završetku rata za prsten, Legolas je doveo na jug Vilenjake iz Zelen-šume, i oni su živeli u Itilijenu, koji je ponovo postao najlepši kraj u svim zapadnim zemljama.
 
Ali kada je prvoga marta 1541. kralj Elesar (Aragorn) umro, Legolas je konačno pošao za željom svoga srca, sagradio je jedan sivi brod u Itilijenu i otplovio niz Anduin, i dalje, preko mora, u Valinor. 
Postoji i priča kako je Legolas sa sobom poveo Gimlija zbog njihovog velikog prijateljstva, većeg od ijednog što je ikad bilo između Vilenjaka i Patuljka.

## Reference

## Vanjske veze
* Legolas Greenleaf at the Encyclopedia of Arda 
* Legolas at The Thain's Book
Smaug

**Šmaug** (*Smaug*, Zmaj od Erebora) bio je najveći Zmaj Trećeg Doba. Divovski zlatnožuti Vatreni zmaj, imao je ogromna krila kao u slepog miša i omotač od neprobojnih gvozdenih krljušti. Njegov jedini ranjivi deo - trbuh, bio je zaštićen prslukom od dragulja koji su postali usađeni tu vekovnim ležanjem na riznicama nakita. Mada mu je poreklo nepoznato, zna se da je živeo u Sivim Planinama pre no što je 2770. godine došao u Erebor. Tu je palio i pustošio Dol pre ulaska u Kraljevstvo pod Planinom, gde je pobio ili oterao patuljke. Dva veka je zadovoljno ležao na hrpi blaga u Ereboru.

Godine 2941. dremež mu je poremećen kada su mu dvanaest Patuljaka predvođenih zakonitim kraljem Erebora, Torin Hrastoštit i Hobit plaćenik , po imenu Bilbo Bagins, ukrali deo zlata. Svojim lukavstvom Hobit Bilbo Bagins uspeo je da otkrije jedno mesto na širokim grudima Šmauga, koje nije bilo prekriveno draguljima i gde se moglo zabosti sečivo. **Šmaug** je u besu napao Jezerske Ljude Ezgarota, i ubijen je crnom strelom Barda Lukonosca koja je probila to jedino mesto na njegovom trbuhu.

## Literatura
* 

## Povezano
* Hobit (roman)
* Dž. R. R. Tolkin

## Vanjske veze
*Image of Smaug by J.R.R. Tolkien at the Tolkien Gateway
*''Forbes'' magazine analysis of Smaug's net worth.